44 A. VEBER, 
liepa hvala, tko voli drugojako, ista hvala; samo neka se nerekne, 
da su ova mjerila, gdješto možda upriličena, protivna ukusu mo- 
dernih narodah, koji su jih, malo ne svi, gledali upriličiti, svaki po 
naravi svoga jezika. Meni pako budi dopušteno, ponoviti izrečene 
jur misli: Kad bi koji naš pjesnik umio spojiti i grčko mjerilo, i 
duh, fraze i trope naših narodnih pjesamah, uzvišene gdješto svojom 
maštom, da bi to bilo pravo razkošje.“ Ja mislim, da je Ilijašević 
opravdao ovu moju slutnju. 
Ja sam ovaj put, (zadnji, ako me neizazove potreba obrane), zato 
progovorio o hrvatskoj metrici, što sam to djelo počeo, pak mislim, 
da sam ga dužan i dočeti, osobito pošto sam imao razbistriti poje- 
dine prigovore. Komu se nesvidjaju ova moja načela, neobaziri se 
na nje; ako li se komu svide, nadam se, da jim radnja neće biti 
na štetu pjesničkomu skladu našega prekrasnoga jezika, kano što 
se to jasno vidi po pjesnicih najnovije dobe, kojim su tvorovi glede 
metrike izpravniji i blagoglasniji, nego li pjesme prijašnjih pjesnikah. 
" Književnik 1864. 321). 
